absorpsjon
        
         (kjemi)
Store norske leksikon,Realfag,Fysikk,Varme- og stofflære
Absorpsjon er innen kjemi det at en væske eller gass trenger inn i et annet stoff og fordeler sine molekyler jevnt over det indre av stoffet. Ofte blir ordet absorpsjon brukt også når det ene stoffet ikke trenger inn i det andre, men bare legger seg på overflaten og kan frigjøres igjen. Denne prosessen kalles mer korrekt adsorpsjon.
Begrepet absorpsjon brukes spesielt i forbindelse med løsning av gass i væske. Absorpsjonskoeffisienten angir hvor mye av en gass en viss væskemengde kan oppta. Gassmengden som kan absorberes, vokser med økende trykk (se Henrys lov).Innen kjemiteknikk benyttes absorpsjon blant annet til å fjerne forurensende gasser, for eksempel svoveldioksid, fra avgasser. Les mer i Store norske leksikon absorpsjonsapparat kjemi